pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​แรงงาน ยังเข้ม สั่งระงับ คนงานไทยลักลอบไปทำงานต่างประเทศ
วันศุกร์ที่ 3 กรกฎาคม 2563
​แรงงาน ยังเข้ม สั่งระงับ คนงานไทยลักลอบไปทํางานต่างประเทศ
นายสุชาติ พรชัยวิเศษกุล อธิบดีกรมการจัดหางาน  ระบุ  ยังเข้มมาตรการป้องกันการหลอกลวงและลักลอบไปทํางานต่างประเทศอย่างต่อเนื่องและเข้มข้น
โดยได้สั่งการให้เจ้าหน้าที่ด่านตรวจคนหางานประจําท่าอากาศยานต่างๆ เข้มงวด ตรวจสอบและระงับการเดินทางผู้ที่มีพฤติกรรมต้องสงสัยว่าจะลักลอบไปทํางานในต่างประเทศ พร้อมกับชี้แจงให้ทราบถึงวิธีการเดินทางไปทํางาน หรือฝึกงานในต่างประเทศอย่างถูกต้องตามกฎหมายว่า ก่อนเดินทางต้องแจ้งหรือขออนุญาตต่อกรมการจัดหางาน กระทรวงแรงงาน
ซึ่ง ในช่วงการแพร่ระบาดของโรคติดเชื้อไวรัสโคโรนา 2019 (COVID-19) สถิติคนหางานเดินทางไปทํางานต่างประเทศ ผ่านด่านตรวจคนหางานท่าอากาศยานสุวรรณภูมิ เดือนมิถุนายน 2563 มีจํานวน 585 คน เจ้าหน้าที่ได้สั่งระงับการเดินทางของคนหางานที่มีพฤติการณ์จะลักลอบไปทํางานในต่างประเทศ และให้การยอมรับว่าจะไปทํางานในต่างประเทศ จํานวน 2 คน ส่วนเดือนพฤษภาคม มีคนหางานเดินทางฯ 243 คน สั่งระงับการเดินทาง 9 คน เดือนเมษายน มีคนหางานเดินทางฯ 557 คน สั่งระงับการเดินทาง 7 คน และเดือนมีนาคม มีคนหางานเดินทางฯ 3,737 คน สั่งระงับการเดินทาง จํานวน 56 คน
ขณะเดียวกัน กรมการจัดหางานยังติดตามสถานการณ์แรงงานไทยที่แจ้งเดินทางกลับประเทศอย่างต่อเนื่อง โดยพบว่าตั้งแต่ 11 ธันวาคม 2562 ถึง 26 เมษายน 2563 มีแรงงานไทยรายงานตัวกลับประเทศกับ ตม.เกาหลีใต้ จํานวน 8,043 คน ส่วนชายแดนใต้ ในช่วงวันที่ 16 มีนาคม - 4 พฤษภาคม 2563 มีคนไทยเดินทางกลับจากประเทศมาเลเซีย จํานวน 26,331 คน
อธิบดีกรมการจัดหางาน กล่าวเพิ่มเติมว่า ถึงแม้ในหลายประเทศจะอยู่ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) แต่ยังพบว่าการโฆษณาจัดหางานเพื่อชักชวนคนหางานไปทํางานในต่างประเทศ ผ่านทางเว็บไซต์หรือช่องทางอินเตอร์เน็ต กลับมีจํานวนมากขึ้น โดยไม่มีการขออนุญาตในการโฆษณาจากนายทะเบียนจัดหางานกลาง ซึ่งเป็นการฝ่าฝืนหรือไม่ปฏิบัติตามมาตรา 66 แห่งพระราชบัญญัติจัดหางานและคุ้มครองคนหางาน พ.ศ.2528 และที่แก้ไขเพิ่มเติม รวมถึงโฆษณาการจัดหางานไม่เป็นไปตามระเบียบกระทรวงแรงงาน ว่าด้วยการโฆษณาการจัดหางาน พ.ศ.2561 มีโทษจําคุกไม่เกิน 3 ปี หรือปรับไม่เกิน 60,000 บาทหรือทั้งจําทั้งปรับ ซึ่งกรมการจัดหางานจะตรวจสอบและติดตาม พร้อมประสานการทํางานร่วมกับกองบังคับการปราบปรามการค้ามนุษย์ (ปคม.) ในการติดตามหาตัวบุคคล เพื่อจะขยายผลในการดําเนินคดีต่อไป ทั้งนี้ ผู้ใดพบเห็นการโฆษณาจัดหางาน ชักชวนคนหางานไปทํางานต่างประเทศโดยไม่ได้รับอนุญาต หรือสงสัยว่าจะเป็นการหลอกลวงคนหางาน สามารถแจ้งเบาะแสหรือร้องเรียนได้ที่ ศูนย์ประสานการปราบปรามผู้เป็นภัยต่อคนหางาน กรมการจัดหางาน โทร. 02-245-6763 หรือสายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ปลัดกระทรวงวิทย์ ให้สัมภาษณ์รายการ “NBT ทีวีสาธารณะ” ช่อง NBT ประชาสัมพันธ์งาน ตลาดนัดวิถีวิทย์ 2560
วันจันทร์ที่ 9 มกราคม 2560
ปลัดกระทรวงวิทย์ ให้สัมภาษณ์รายการ “NBT ทีวีสาธารณะ” ช่อง NBT ประชาสัมพันธ์งาน ตลาดนัดวิถีวิทย์ 2560
ปลัดกระทรวงวิทย์ ให้สัมภาษณ์รายการ “NBT ทีวีสาธารณะ” ช่อง NBT ประชาสัมพันธ์งาน ตลาดนัดวิถีวิทย์ 2560
ปลัดกระทรวงวิทย์ ให้สัมภาษณ์รายการ “NBT ทีวีสาธารณะ” ช่อง NBT ประชาสัมพันธ์งาน ตลาดนัดวิถีวิทย์ 2560วันที่เผยแพร่
วันที่ 6 มกราคม 2560 ณ สถานีวิทยุโทรทัศน์แห่งประเทศไทย / นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง และ รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ร่วมกันให้สัมภาษณ์รายการ “NBT ทีวีสาธารณะ” ซึ่งจะออกอากาศทางสถานีวิทยุโทรทัศน์แห่งประเทศไทย (NBT) ในวันที่ 9 มกราคม 2560 เวลา 10.00 น. เพื่อเผยแพร่และประชาสัมพันธ์การจัดกิจกรรม “ตลาดนัดวิถีวิทย์ 2560”ตลาดคลองผดุงกรุงเกษม ข้างทําเนียบรัฐบาลซึ่งจัดขึ้นระหว่างวันที่ 9 – 29 มกราคม 2560 โดยกระทรวงวิทยาศาสตร์และเทคโนโลยี (วท.) เป็นหน่วยงานหลักในการจัดงานครั้งนี้
ปลัดกระทรวงวิทยาศาสตร์ฯ กล่าวว่า ตลาดนัดวิถีวิทย์ 2560 จะเป็นแหล่งรวมสินค้าและผลิตภัณฑ์ใหม่ๆ ของผู้ประกอบการที่ได้รับการต่อยอดด้านวิทยาศาสตร์ เทคโนโลยี และนวัตกรรม จากกระทรวงวิทยาศาสตร์ฯ กว่า 250 ผลิตภัณฑ์ และมุ่งเน้นการคัดสรรผลงานผลิตภัณฑ์ที่เหมาะสมมาจําหน่ายเพื่อช่วยเหลือชุมชน วิสาหกิจชุมชน รวมถึงผู้ประกอบการ ในการสร้างรายได้กระจายสินค้าและบริการ อีกทั้งยังมีการเผยแพร่ผลงานและองค์ความรู้ด้านวิทยาศาสตร์ เทคโนโลยีและนวัตกรรมโดยการฝึกอบรมอาชีพถ่ายทอดเทคโนโลยีเพื่อสร้างอาชีพ ให้กับประชาชนทั่วไปที่สนใจ ฟรีทุกวันรวม 20 หลักสูตร
รองเลขาธิการนายกรัฐมนตรีฝ่ายการเมือง กล่าวว่า โครงการตลาดนัดคลองผดุงกรุงเกษม จัดขึ้นเพื่อตอบสนองนโยบายรัฐบาลที่ต้องการสร้างอาชีพสร้างรายได้และความมั่นคงให้แก่ประชาชนโดยเริ่มดําเนินการ ตั้งแต่ พ.ศ. 2558 ซึ่งการดําเนินงานที่ผ่านมารัฐบาลได้รับความร่วมมือจากภาครัฐและเอกชนต่างๆ เป็นเจ้าภาพจัดการอย่างต่อเนื่อง และผลการดําเนินงานที่ผ่านมาประสบความสําเร็จอย่างดียิ่ง โดยเฉพาะกระทรวงวิทยาศาสตร์ฯ เคยเป็นหน่วยงานหลักในการจัดงานตลาดนัดฯ เมื่อเดือนตุลาคม 2558 ซึ่งในครั้งนั้นได้รับผลตอบรับจากประชาชนจํานวนมาก และสามารถสร้างรายได้ถึง 160 ล้านบาท และการจัดงานในครั้งนี้นับเป็นการต้อนรับปีใหม่ด้วยการจัด "ตลาดนัดวิถีวิทย์ 2560"
สําหรับ กระทรวงวิทยาศาสตร์ฯ ได้ใช้พื้นที่ตลอดแนวคลองผดุงกรุงเกษม กว่า 2,000 ตารางเมตร ทั้งภายในและภายนอกเต้นท์ มีบูธแสดงจําหน่ายสินค้าและผลิตภัณฑ์กว่า 250 ผลิตภัณฑ์ จากทั่วทุกภาคที่ได้รับการสนับสนุนองค์ความรู้จากหน่วยงานภายใต้กระทรวงวิทยาศาสตร์ฯ และหน่วยงานเครือข่าย เช่น อาหารปรุงสุก สมุนไพรสุขภาพ ตลาดนัดชุมชน และหมู่บ้านวิทย์เศรษฐกิจพอเพียง เป็นต้น โดยจะจัดขึ้นตั้งแต่วันที่ 9-29 มกราคม 2560 รวม 21 วัน ผู้สนใจสามารถสอบถามข้อมูลกิจกรรมการจัดงานไปที่ Call Center 1313 หรือติดตามข่าวสารการจัดงานได้ที่ เว็บไซต์กระทรวงวิทยาศาสตร์และเทคโนโลยีwww.most.go.th
ข่าวและภาพ : นางสาวพจนพร แสงสว่าง
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 – 3732 โทรสาร 02 333 3834
E-mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-กระทรวงยุติธรรม จัดงานวันสถาปนากระทรวงยุติธรรม ครบรอบ ๑๒๗ ปี
วันศุกร์ที่ 23 มีนาคม 2561
กระทรวงยุติธรรม จัดงานวันสถาปนากระทรวงยุติธรรม ครบรอบ ๑๒๗ ปี
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในการจัดงานเนื่องในโอกาสครบรอบสถาปนากระทรวงยุติธรรม ๑๒๗ ปี
ในวันศุกร์ที่ ๒๓ มีนาคม๒๕๖๑ เวลา ๐๘.๐๐ น.
ณ ลานอเนกประสงค์ ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในการจัดงานเนื่องในโอกาสครบรอบสถาปนากระทรวงยุติธรรม ๑๒๗ ปี
โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้บริหารกระทรวงยุติธรรม
ผู้แทนจากหน่วยงานต่างๆ ข้าราชการ และเจ้าหน้าที่ในสังกัดกระทรวงยุติธรรม เข้าร่วมงานฯ
กิจกรรมภายในงานประกอบด้วยพิธีสงฆ์ โดยพระสงฆ์ทรงสมณศักดิ์ จํานวน ๑๐ รูป
จากวัดโมลีโลกยารามราชวรวิหาร รับบิณฑบาตข้าวสารอาหารแห้ง จากคณะผู้บริหารและแขกผู้มีเกียรติ
จากนั้น สมเด็จพระพุทธาจารย์ (สนิท ชวนปฺญโญ ป.ธ.๙) กรรมการมหาเถรสมาคม
เจ้าอาวาสวัดไตรมิตรวิทยารามวรวิหาร อ่านพระคติธรรม ของสมเด็จพระอริยวงศาคตญาณ
สมเด็จพระสังฆราช สกลมหาสังฆปริณายก เมื่อจบแล้วพระสงฆ์ทั้งนั้นเจริญชัยมงคลคาถา
และประพรมน้ํามนต์ให้กับผู้เข้าร่วมงาน
ต่อจากนั้น รองนายกรัฐมนตรีและรัฐมนตรีว่าการกระทรวงยุติธรรม
เข้าร่วมพิธีรับพระราชทานเครื่องราชอิสริยาภรณ์ ชั้นสายสะพาย
โดยมีข้าราชการในสังกัดกระทรวงยุติธรรม เข้ารับพระราชทาน จํานวน ๑๙๒ คน
นอกจากนี้ ได้มอบรางวัล ข้าราชการพลเรือนดีเด่นกระทรวงยุติธรรม ประจําปี พ.ศ.๒๕๖๐ จํานวน ๑๙ คน
รางวัลข้าราชการต้นแบบของสํานักงานปลัดกระทรวงยุติธรรม ประจําปี พ.ศ.๒๕๖๐ จํานวน ๑ คน
รางวัลอาสาสมัครยุติธรรมดีเด่น ประจําปี พ.ศ.๒๕๖๐ จํานวน ๒๘ คน
รางวัลผลงานวิจัยดีเด่นของกระทรวงยุติธรรม ประจําปี พ.ศ.๒๕๕๙ จํานวน ๗ คน
และรางวัลการแข่งขันตอบปัญหากฎหมาย จํานวน ๖ คน
โดยภายในงานมีการแสดงบนเวที การออกร้านจําหน่ายสินค้าของกรมพินิจและคุ้มครองเด็กและเยาวชน
และทัณฑสถานหญิงกลาง กรมราชทัณฑ์ รวมทั้ง กิจกรรมสาธารณประโยชน์เพื่อการกุศล
ด้วยการบริจาคทรัพย์เข้ากองทุนยุติธรรม เพื่อเป็นแหล่งเงินทุนสําหรับใช้จ่าย
เกี่ยวกับการช่วยเหลือประชาชนในกระบวนการยุติธรรม
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า ขอชื่นชมในความพยายาม
และความสามารถของผู้ที่เข้ารับรางวัลทุกท่าน ที่มุ่งมั่นอุทิศตนเพื่องานด้านยุติธรรม
ขอให้ทุกท่านรักษาความดีนี้ไว้ และขยายเครือข่ายเข้าสู่ชุมชนต่างๆ
เพื่อให้ประชาชนมีความรู้เกี่ยวกับกฎหมาย และงานบริการของกระทรวงยุติธรรม
จะได้ไม่ถูกเอารัดเอาเปรียบ และช่วยลดความเหลื่อมล้ําในสังคม
รัฐบาลไทย-ข่าวทำเนียบรัฐบาล-ผลประชุม ก.พ.อ. 3/2560
วันศุกร์ที่ 31 มีนาคม 2560
ผลประชุม ก.พ.อ. 3/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 3/2560
●เห็นชอบการแต่งตั้งศาสตราจารย์9ราย
ที่ประชุมได้ให้ความเห็นชอบให้นําความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการพลเรือนในสถาบันอุดมศึกษา ให้ดํารงตําแหน่ง "ศาสตราจารย์" จํานวน9ราย ดังนี้
รศ.โกวิทย์ พวงงามให้ดํารงตําแหน่งศาสตราจารย์ ในสาขาวิชาการพัฒนาชุมชนมหาวิทยาลัยธรรมศาสตร์
รศ.วราภรณ์ ภูตะลุนให้ดํารงตําแหน่งศาสตราจารย์ ในสาขาวิชาเภสัชศาสตร์ มหาวิทยาลัยขอนแก่น
รศ.ชวลิต ชาลีรักษ์ตระกูลให้ดํารงตําแหน่งศาสตราจารย์ ในสาขาวิชาวิศวกรรมโยธา มหาวิทยาลัยธรรมศาสตร์
รศ.กิติพัฒน์ นนทปัทมะดุลย์ให้ดํารงตําแหน่งศาสตราจารย์ ในสาขาวิชาสังคมสงเคราะห์ทางการแพทย์ มหาวิทยาลัยธรรมศาสตร์
รศ.สุรพล เวียงนนท์ให้ดํารงตําแหน่งศาสตราจารย์ ในสาขาวิชากุมารเวชศาสตร์ มหาวิทยาลัยขอนแก่น
รศ.ประภัสสร์ เทพชาตรีให้ดํารงตําแหน่งศาสตราจารย์ ในสาขาวิชาการระหว่างประเทศ มหาวิทยาลัยธรรมศาสตร์
รศ.สุชาติ ลิ่มกตัญญูให้ดํารงตําแหน่งศาสตราจารย์ ในสาขาวิชาวิศวกรรมโยธา มหาวิทยาลัยสงขลานครินทร์
รศ.ญาณวิทย์ กุญแจทองให้ดํารงตําแหน่งศาสตราจารย์ โดยวิธีที่2ในสาขาวิชาภาพพิมพ์ มหาวิทยาลัยศิลปากร
รศ.นงนุช เหมืองสินให้ดํารงตําแหน่งศาสตราจารย์ ในสาขาวิชาเคมี จุฬาลงกรณ์มหาวิทยาลัย
●เห็นชอบการแต่งตั้งบุคคลให้ดํารงตําแหน่งผู้ช่วยศาสตราจารย์ และรองศาสตราจารย์
ที่ประชุมได้รับทราบการแต่งตั้งบุคคลให้ดํารงตําแหน่งผู้ช่วยศาสตราจารย์และรองศาสตราจารย์และให้ความเห็นชอบการได้รับเงินประจําตําแหน่งจํานวน67ราย ดังนี้
สถาบัน
ผศ.
(ราย)
รศ.
(ราย)
รวม
1)สถาบันอุดมศึกษาของรัฐ (เดิม)
2)มหาวิทยาลัยราชภัฏ
3)มหาวิทยาลัยเทคโนโลยีราชมงคล
รวม
นพ.ธีระเกียรติ เจริญเศรษฐศิลป์ ให้สัมภาษณ์สื่อมวลชนเกี่ยวกับข้อคําถามกรณีที่หัวหน้าคณะรักษาความสงบแห่งชาติ (คสช.) จะพิจารณาใช้อํานาจตามมาตรา 44 ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 ออกคําสั่ง คสช. เพื่อเปิดโอกาสให้ผู้ที่ไม่เป็นข้าราชการสามารถมาเป็นอธิการบดีได้นั้น โดยกล่าวว่า "ไม่ใช่ประเด็นว่าคนหนุ่มควรจะเป็น หรือคนแก่ควรจะเป็นอธิการบดี แต่เป็นประเด็นว่ามหาวิทยาลัยที่ฟ้องศาลแล้ว จะผูกพันมหาวิทยาลัยนั้น ๆ แล้วมันยังไม่สิ้นสุด เกิดการนํามาตีความกันอย่างไม่ถูกต้อง ทําให้เกิดความโกลาหลของผู้ที่กําลังอยู่ในตําแหน่ง และกระบวนการสรรหาอธิการบดีของสถาบันอุดมศึกษาหลายแห่งต้องหยุดชะงัก เพราะฉะนั้นหากให้รอศาลปกครองตัดสินทั้งหมด มหาวิทยาลัยจะไม่สามารถบริหารงานได้ ที่ประชุม ก.พ.อ.จึงได้มีการหารือเรื่องนี้ที่เห็นว่ามาตรา 44 มีไว้เพื่อพยุงไว้ซึ่งความมั่นคงและความสงบของประเทศ ไม่ใช่เป็นสิ่งที่จะตัดสินว่าใครควรจะเป็นอธิการบดี หรือไม่ใช่เรื่องของการทําสิ่งถูกให้เป็นสิ่งผิดทราบดีว่า คสช. ต้องการทําให้นิ่งและสงบ ไม่เช่นนั้นจะเกิดความวุ่นวายขึ้นดังนั้น จึงไม่ใช่อํานาจการพิจารณาของ ก.พ.อ."
รัฐบาลไทย-ข่าวทำเนียบรัฐบาล-นายกฯ กำชับเจ้าหน้าที่รัฐยึดมั่นความสุจริตโปร่งใส หลัง IMD เลื่อนอันดับขีดความสามารถไทยดีขึ้น แนะประชาชนปรับแนวคิดเปลี่ยนประเทศให้ดีขึ้นได้เริ่มที่ตัวเอง
วันอาทิตย์ที่ 11 มิถุนายน 2560
นายกฯ กําชับเจ้าหน้าที่รัฐยึดมั่นความสุจริตโปร่งใส หลัง IMD เลื่อนอันดับขีดความสามารถไทยดีขึ้น แนะประชาชนปรับแนวคิดเปลี่ยนประเทศให้ดีขึ้นได้เริ่มที่ตัวเอง
นายกฯ กําชับเจ้าหน้าที่รัฐยึดมั่นความสุจริตโปร่งใส หลัง IMD เลื่อนอันดับขีดความสามารถไทยดีขึ้น แนะประชาชนปรับแนวคิดเปลี่ยนประเทศให้ดีขึ้นได้เริ่มที่ตัวเอง
วันนี้ (11 มิถุนายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่าพลเอก ประยุทธ์ จันทร์โอชา นายกรัฐมนตรี กําชับไปยังเจ้าหน้าที่ของรัฐทุกหน่วยให้ยึดถือความซื่อสัตย์สุจริตเป็นบรรทัดฐานในการปฏิบัติหน้าที่ ซึ่งความพยายามของรัฐบาลทั้งการป้องกันและปราบปรามการทุจริตอย่างจริงจังในช่วง 3 ปีที่ผ่านมา ส่งผลให้อันดับความโปร่งใสของไทยจากการประเมินขององค์กรต่าง ๆ ดีขึ้น เช่น World Justice Project (WJP) International Country Risk Guide (ICRG) รวมถึงขีดความสามารถในการแข่งขันของไทยที่ IMD เพิ่งประกาศไปเมื่อเร็ว ๆ นี้
"คะแนนการประเมินของแต่ละองค์กรมาจากทั้งสิ่งที่รัฐบาลได้ดําเนินการและมุมมองของคนทั่วไปโดยเฉพาะนักธุรกิจที่ต้องติดต่อกับเจ้าหน้าที่รัฐ ซึ่งมีหลายเรื่องที่ประสบความสําเร็จ เช่น การออกกฎหมายจัดตั้งศาลอาญาคดีทุจริต การลงโทษเจ้าหน้าที่ของรัฐที่ทุจริตอย่างเด็ดขาด การป้องกันไม่ให้มีการให้หรือรับสินบน การลงนามสัญญาคุณธรรมในโครงการลงทุนขนาดใหญ่ เป็นต้น
ท่านนายกฯ ได้เน้นย้ําว่าทุกภาคส่วนจะต้องร่วมมือกันเป็นหูเป็นตา ไม่ปล่อยให้เรื่องการทุจริตคอร์รัปชั่นเป็นเรื่องธรรมดาในสังคม โดยยกตัวอย่างกรณีของ ผวจ.กาฬสินธุ์ และข้าราชการในจังหวัดที่ไม่เพิกเฉยต่อข้อร้องเรียนการทุจริตเรียกเงินช่วยเหลือการสอบวินัยของผู้บริหารท้องถิ่น และได้วางแผนจับกุมตัวผู้ต้องหาได้ในขณะที่กําลังรับเงินจากผู้เสียหายบริเวณหน้าศาลากลางจังหวัด เพื่อส่งตัวไปดําเนินการตามขั้นตอนของกฎหมาย"
นอกจากนี้ นายกรัฐมนตรียังกล่าวด้วยว่า สังคมมีความคาดหวังอย่างมากว่า ข้าราชการและเจ้าหน้าที่ของรัฐจะเป็นที่พึ่งของประชาชนได้อย่างแท้จริง ดังนั้น จึงอยากให้ข้าราชการและเจ้าหน้าที่ของรัฐปฏิบัติงานเพื่อบ้านเมืองและประชาชนไม่ใช่เพื่อพวกพ้องหรือผู้มีอํานาจ และจะต้องแก้ปัญหาของประเทศที่ต้นเหตุ ด้วยข้อเท็จจริง อย่างมีคุณธรรม
“ท่านนายกฯ อยากเห็นคนไทยปรับความคิดใหม่ว่า การเปลี่ยนแปลงทุกอย่างเริ่มที่ตัวเอง เช่น ต้องรู้จักแสวงหาความรู้ พัฒนาตนเอง ไม่นิ่งเฉยต่อสิ่งที่ไม่ถูกต้อง เมื่อประชาชนเข้มแข็ง ชุมชนแข็งแรง ประเทศชาติก็จะดีขึ้น โดยไม่จําเป็นต้องรอความหวังจากนักการเมืองหรือผู้มีอํานาจแต่เพียงฝ่ายเดียว”
-----------------------------------------
รัฐบาลไทย-ข่าวทำเนียบรัฐบาล-ก.เกษตรฯ แจงความคืบหน้ามาตรการเตรียมความพร้อมเพื่อลดความเสี่ยงจากภัยแล้ง ปี 2559/60
วันพฤหัสบดีที่ 9 มีนาคม 2560
ก.เกษตรฯ แจงความคืบหน้ามาตรการเตรียมความพร้อมเพื่อลดความเสี่ยงจากภัยแล้ง ปี 2559/60
กระทรวงเกษตรฯ แจงความคืบหน้ามาตรการเตรียมความพร้อมเพื่อลดความเสี่ยงจากภัยแล้งด้านการเกษตร
ปี 2559/60 พบพื้นที่นาปรังลุ่มเจ้าพระยาปรับเปลี่ยนปลูกพืชทดแทนข้าวแล้วกว่า 64.82 % จากเป้าหมาย
3 แสนไร่
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยถึงความคืบหน้าผลการดําเนินงานตามมาตรการและโครงการภายใต้แผนเตรียมความพร้อมเพื่อลดความเสี่ยงจากภัยแล้งด้านการเกษตร ปี 2559/60 ว่า ตามที่คณะรัฐมนตรี มีมติรับทราบสถานการณ์น้ํา แผนการจัดสรรน้ําฤดูแล้งปี 2559/60และแผนการเพาะปลูกพืชฤดูแล้ง ปี 2559/60 และแผนเตรียมความพร้อมเพื่อลดความเสี่ยงจากภัยแล้งด้านการเกษตร ปี 2559/60 โดยให้กระทรวงเกษตรและสหกรณ์ และหน่วยงานที่เกี่ยวข้องร่วมบูรณาการสนับสนุนการดําเนินงานตามแผนดังกล่าวเมื่อ 24 มกราคม 2560 ที่ผ่านมานั้น กระทรวงเกษตรฯ ได้เร่งดําเนินการตามแผนเตรียมความพร้อม รวม 6 มาตรการ 29 โครงการ ซึ่งมีความคืบหน้า ดังนี้
(1) มาตรการส่งเสริมความรู้เพื่อลดความเสี่ยงจากภัยแล้ง ซึ่งมีโครงการพัฒนาอาชีพการเลี้ยงสัตว์แบบผสมผสานในเกษตรกรรายย่อย ขณะนี้ได้ดําเนินการอบรมให้ความรู้แก่เกษตรกรแล้ว 8,870 ราย ใน 12 จังหวัด (2) มาตรการเพิ่มประสิทธิภาพการใช้น้ําเพื่อการเกษตร ประกอบด้วย โครงการปลูกพืชปุ๋ยสด งบประมาณ 383.49 ล้านบาท เป้าหมาย 200,000 ไร่ 19 จังหวัด ปัจจุบันมีเกษตรกรเข้าร่วมโครงการแล้ว 12,513 ราย พื้นที่ 195,289 ไร่ ขณะนี้อยู่ระหว่างการไถเตรียมดิน 171,690 ไร่ โครงการปรับเปลี่ยนการปลูกข้าวไปปลูกพืชหลากหลายฤดูนาปรัง ปี 2560 งบประมาณ 636.25 ล้านบาท เป้าหมาย 300,000 ไร่ ครอบคลุม 22 จังหวัดลุ่มน้ําเจ้าพระยา ขณะนี้ดําเนินการปลูกแล้ว 194,474 ไร่ เกษตรกร 40,115 ราย คิดเป็น  64.82% (3) มาตรการเพิ่มปริมาณน้ําต้นทุน โครงการก่อสร้าง ขุดลอก/ปรับปรุงแหล่งน้ําในเขตปฏิรูปที่ดิน งบประมาณ 125.92 ล้านบาท เป้าหมาย 113 แห่ง 33 จังหวัด ดําเนินการแล้วเสร็จ 57 แห่ง 20 จังหวัด คิดเป็น 59.29% โครงการก่อสร้างแหล่งน้ําในไร่นานอกเขตชลประทาน งบประมาณ 752.40 ล้านบาท เป้าหมาย 44,000 บ่อ ใน 60 จังหวัด ดําเนินการแล้วเสร็จ 34,867 บ่อ คิดเป็น 79.25 % อยู่ระหว่างดําเนินการก่อสร้าง 9,133 บ่อ (4) มาตรการฟื้นฟูและพัฒนาพื้นที่เกษตรที่ประสบภัย โครงการเพิ่มขีดความสามารถให้แก่เกษตรกร กิจกรรมหน่วยบริการชาวนาแบบเคลื่อนที่ งบประมาณ 8.30 ล้านบาท จัดตั้งศูนย์ฯแล้ว 51 ศูนย์ อบรมเกษตรกรไปแล้ว 2,091 ราย โครงการสํารองเมล็ดพันธุ์พืชไร่เพื่อเตรียมสนับสนุนเกษตรกรที่ได้รับผลกระทบจากวิกฤติภัยแล้ง งบประมาณ 2.55 ลบ. เป้าหมาย 51 ตัน ขณะนี้ดําเนินการสํารองเมล็ดพันธุ์แล้ว 40 ตัน คิดเป็น 78.43% (5) มาตรการสร้างการรับรู้และประชาสัมพันธ์ และ (6) มาตรการ  จัดทําแผนความต้องการของชุมชน เพื่อบรรเทาผลกระทบจากภัยแล้ง
นอกจากนี้ กระทรวงเกษตรฯ ยังมุ่งเน้นสร้างการรับรู้และประชาสัมพันธ์ข้อมูลข่าวสารให้สาธารณชนได้รับทราบเกี่ยวกับการดําเนินงานมาตรการต่าง ๆ เพื่อเป็นการเตรียมตัว ป้องกัน และลดผลกระทบจากสถานการณ์ภัยแล้งที่จะเกิดขึ้น ในส่วนมาตรการอื่นๆ ที่เกี่ยวข้องก็จะได้เร่งดําเนินการเพื่อให้แล้วเสร็จก่อนสถานการณ์ภัยแล้งจะมาถึงอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีคาดโทษร้านจำหน่ายสุรา หากไม่ปฏิบัติตามมาตรการสาธารณสุข อาจพิจารณาสั่งงดจำหน่ายอีกครั้ง กำชับผู้ประกอบการ ศูนย์การค้า เตรียมมาตรการก่อนจะพิจารณาให้เปิดบริการในระยะที่ 2
วันอังคารที่ 5 พฤษภาคม 2563
นายกรัฐมนตรีคาดโทษร้านจําหน่ายสุรา หากไม่ปฏิบัติตามมาตรการสาธารณสุข อาจพิจารณาสั่งงดจําหน่ายอีกครั้ง กําชับผู้ประกอบการ ศูนย์การค้า เตรียมมาตรการก่อนจะพิจารณาให้เปิดบริการในระยะที่ 2
นายกรัฐมนตรีคาดโทษร้านจําหน่ายสุรา หากพบไม่ปฏิบัติตามมาตรการด้านสาธารณสุข อาจพิจารณาสั่งงดจําหน่ายอีกครั้ง กําชับผู้ประกอบการ ศูนย์การค้า เตรียมมาตรการรองรับก่อนจะพิจารณาให้เปิดบริการในระยะที่ 2
วันนี้ (5 พ.ค.63) เวลา 12.15 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี นายกรัฐมนตรี ย้ําคณะรัฐมนตรีปฏิบัติหน้าที่อย่างเต็มที่ เพื่อช่วยเหลือประชาชนในช่วงสถานการณ์การแพร่ระบาดของเชื้อไวรัสโควิด-19
นายกรัฐมนตรีกล่าวประเมินสถานการณ์หลังการผ่อนปรนมาตรการในระยะแรก ที่เริ่มตั้งแต่วันที่ 3 พ.ค. 63 พบว่ายังมีหลายอย่างที่ต้องปรับปรุง โดยเฉพาะความร่วมมือของภาคธุรกิจ ภาคเอกชน รวมทั้งภาคประชาชน ยืนยันว่ารัฐบาลให้ความสําคัญแก่ทุกภาคส่วนโดยเฉพาะประชาชนผู้ที่มีรายได้น้อยในช่วงสถานการณ์การแพร่ระบาดของเชื้อไวรัสโควิด-19 แต่ยังคงมาตรการสาธารณสุขด้วยความจําเป็น ทั้งนี้ เพื่อให้เกิดความปลอดภัยอย่างต่อเนื่องและรัดกุม พร้อมชื่นชมผู้ประกอบการทั้งรายใหญ่และรายเล็กที่กลับมาเปิดให้บริการแล้ว ได้ปรับมาตรการของตนให้ใกล้เคียงกันมาตรฐานด้านสาธารณสุข เช่น การเว้นระยะห่างระหว่างบุคคล (Social Distancing)
อย่างไรก็ตาม นายกรัฐมนตรีกล่าวตําหนิการแย่งกันซื้อเครื่องดื่มแอลกอฮอล์ หลังจากผ่อนปรนให้สามารถจําหน่ายแอลกอฮอล์ได้ ปรากฏภาพการแออัดของผู้คนในการแย่งซื้อเครื่องดื่มสุรา แม้ว่าได้มีสั่งการมาตรการที่ชัดเจนในการจําหน่ายสุรา ทั้งการจํากัดจํานวนการซื้อต่อคน การกําหนดระยะเวลาเปิด/ปิด จึงต้องให้ภาคเอกชน ร้านค้าต่าง ๆ จําหน่ายเครื่องดื่มแอลกอฮอล์ ต้องปฏิบัติตามมาตรการ หากมิฉะนั้นอาจจะพิจาณาให้ปิดสถานที่จําหน่ายอีกครั้ง
โอกาสนี้ นายกรัฐมนตรีกล่าวเพิ่มเติมถึงการเตรียมการเพื่อผ่อนปรนมาตรการในระยะที่ 2 ว่า หากในช่วงเวลา 14 วันของการผ่อนปรนมาตรการระยะแรก เป็นไปด้วยความเรียบร้อย ก็จะพิจารณาอนุญาตให้สถานที่ประเภทต่างๆ บริการได้ในระยะที่ 2 โดยเฉพาะสถานประกอบการขนาดใหญ่ที่มีประชาชนเข้าไปใช้บริการจํานวนมาก เช่น ศูนย์การค้า โดยจะต้องกําหนดจํานวนผู้เข้าใช้บริการ ให้มีการทยอยเข้าสถานที่ กําหนดเวลาในการเข้าสถานประกอบการไม่ให้ใช้เวลานานเกินไป เพื่อหลีกเลี่ยงความแออัด เพราะฉะนั้นศูนย์การค้าจะต้องมีจุดพักรอด้านนอก เพื่อทยอยคนเข้าตามจํานวนที่กําหนดไว้ รวมถึงการคัดกรองโรค ตรวจวัดอุณหภูมิ ใช้เจลล้างมือแอลกอฮอล์ ขณะนี้ ศบค. กําลังพิจารณาว่าสถานประกอบการใดสามารถเปิดให้บริการได้ หากสถานประกอบการขนาดใหญ่ที่มีเครื่องมือและทุนทรัพย์พร้อมมากกว่าก็ขอให้ช่วยดําเนินมาตรการอย่างรัดกุมด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองเลขาธิการนายกฯ ปฏิบัติหน้าที่โฆษกประจำสำนักนายกรัฐมนตรี เผยนายกรัฐมนตรี สั่งการ ก.เกษตรและสหกรณ์ เร่งหามาตรการแก้ไขปัญหายางพาราภายใน 7 วัน
วันอังคารที่ 13 พฤศจิกายน 2561
รองเลขาธิการนายกฯ ปฏิบัติหน้าที่โฆษกประจําสํานักนายกรัฐมนตรี เผยนายกรัฐมนตรี สั่งการ ก.เกษตรและสหกรณ์ เร่งหามาตรการแก้ไขปัญหายางพาราภายใน 7 วัน
นายพุทธิพงษ์ ปุณณกันต์ รองเลขาธิการนายกฯ ปฏิบัติหน้าที่โฆษกประจําสํานักนายกรัฐมนตรี เผยนายกรัฐมนตรี ห่วงใยเกษตรกรสวนยาง สั่งการ ก.เกษตรและสหกรณ์ เร่งหามาตรการแก้ไขปัญหายางพาราภายใน 7 วัน เพื่อนําเสนอที่ประชุมคณะรัฐมนตรีพิจารณา
วันนี้ (13 พ.ย.61) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พล.อ.ประวิตร วงษ์สุวรรณรองนายกรัฐมนตรี เป็นประธาน นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ได้เปิดเผยถึงข้อสั่งการและความห่วงใยของนายกรัฐมนตรีต่อเกษตรกรชาวสวนยาง ซึ่งมอบหมายให้กระทรวงเกษตรและสหกรณ์ เร่งแก้ไขปัญหายางพารา เนื่องจากเป็นอีกหนึ่งสินค้าเกษตรที่มีความสําคัญ โดยเฉพาะให้กระทรวงเกษตรและสหกรณ์หาแนวทางมาตรการเร่งด่วนในการแก้ไขปัญหายางพาราภายใน 7 วัน ทั้งในเรื่องของต้นทุนการผลิต การประกันราคาน้ํายางสด สินค้าปลายทางที่จะเป็นส่วนประกอบจากยางพารา ตลอดจนการสนับสนุนให้ส่วนราชการมีการนํายางพาราไปใช้ประโยชน์ในการดําเนินการต่าง ๆ เช่น ถนน หรืออื่น ๆ เป็นต้น ก่อนนําเสนอที่ประชุมคณะรัฐมนตรีพิจารณา ซึ่งเชื่อมั่นว่าจะสามารถกระตุ้นให้ราคายางสูงขึ้นกว่าในปัจจุบัน พร้อมทั้งให้มีการสื่อสารประชาสัมพันธ์ข้อมูลดังกล่าวให้ประชาชนเกษตรกรสวนยางได้รับทราบต่อไป
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สศอ. เผย MPI เดือน เม.ย. โครงการลงทุนสาธารณูปโภคขั้นพื้นฐานของภาครัฐเห็นผล   คาดอุตสาหกรรมหลักฟื้นตัวเต็มที่ไตรมาสหน้า
วันพฤหัสบดีที่ 1 มิถุนายน 2560
สศอ. เผย MPI เดือน เม.ย. โครงการลงทุนสาธารณูปโภคขั้นพื้นฐานของภาครัฐเห็นผล   คาดอุตสาหกรรมหลักฟื้นตัวเต็มที่ไตรมาสหน้า
สศอ. เผย MPI เมย. 60 หดตัวลดลงร้อยละ 1.7 เมื่อเทียบจากช่วงเดียวกันของปีก่อน โดยภาพรวม 4 เดือนแรกปี 60 MPI หดตัวเล็กน้อยร้อยละ 0.1  อย่างไรก็ตาม การส่งออกขยายตัวที่ร้อยละ 7.5 รวมทั้งการนําเข้าวัตถุดิบและกึ่งสําเร็จรูป (ไม่รวมทองคําแท่ง) ขยายตัวเพิ่มขึ้น
รัฐบาลไทย-ข่าวทำเนียบรัฐบาล-รัฐมนตรีฯ สมชายฯ ลงพื้นที่เยี่ยมชม หมู่บ้านอุตสาหกรรมสร้างสรรค์ บ้าน 100 ปี ชุมชนคนบางกรวย (ปลายบาง) จังหวัดนนทบุรี
วันศุกร์ที่ 15 กุมภาพันธ์ 2562
รัฐมนตรีฯ สมชายฯ ลงพื้นที่เยี่ยมชม หมู่บ้านอุตสาหกรรมสร้างสรรค์ บ้าน 100 ปี ชุมชนคนบางกรวย (ปลายบาง) จังหวัดนนทบุรี
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชม หมู่บ้านอุตสาหกรรมสร้างสรรค์ บ้าน 100 ปี ชุมชนคนบางกรวย (ปลายบาง) จังหวัดนนทบุรี
นนทบุรี : วันนี้ (14 กุมภาพันธ์ 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชม หมู่บ้านอุตสาหกรรมสร้างสรรค์ บ้าน 100 ปี ชุมชนคนบางกรวย (ปลายบาง) จังหวัดนนทบุรี โดยมี นายอําพล อังคภากรณ์กุล รองผู้ว่าราชการจังหวัดนนทบุรี นายพุทธิกรณ์ วิชัยดิษฐ อุตสาหกรรมจังหวัดนนทบุรี และนายสันติ รัตนศิริพรหม คณะกรรมการบริหารจัดการชุมชนท่องเที่ยว หมู่บ้านอุตสาหกรรมสร้างสรรค์ บ้าน 100 ปี ชุมชนคนบางกรวย จังหวัดนนทบุรี ให้การต้อนรับ
หมู่บ้านอุตสาหกรรมสร้างสรรค์ บ้าน 100 ปี ชุมชนคนบางกรวย เป็นชุมชนที่ยึดหลักศาสตร์พระราชา และหลักการทรงงานพระบาทสมเด็จพระเจ้าอยู่หัว ในหลวงรัชกาลที่ 9 เพื่อสร้างความสุขที่ยั่งยืน นอกจากนี้ยังมีศาสตร์ปราชญ์ชาวบ้านที่สืบทอดภูมิปัญญาด้านต่าง ๆ ต่อ ๆ กันมา และมีวัฒนธรรมการดําเนินชีวิตเกี่ยวข้องกับลุ่มน้ําเจ้าพระยา ยังคงวิถีชีวิตดั่งเดิม แต่สามารถปรับตัวตามวิถีสังคมเมืองได้ มีความเข้มแข็งสามัคคีของคนในชุมชน พร้อมรับการเปลี่ยนแปลงที่สร้างสรรค์ มีการปรับใช้และนํานวัตกรรมใหม่ ๆ มาพัฒนาผลิตภัณฑ์ในชุมชน เพื่อสร้างรายได้สู่ชุมชน และนําไปสู่คุณภาพชีวิตที่ดีอย่างยั่งยืน
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเช็กประจำประเทศไทยเข้าเยี่ยมคารวะรองนายกรัฐมนตรี ในโอกาสเข้ารับตำแหน่งใหม่
วันพุธที่ 14 มิถุนายน 2560
เอกอัครราชทูตสาธารณรัฐเช็กประจําประเทศไทยเข้าเยี่ยมคารวะรองนายกรัฐมนตรี ในโอกาสเข้ารับตําแหน่งใหม่
เอกอัครราชทูตสาธารณรัฐเช็กประจําประเทศไทยเข้าเยี่ยมคารวะรองนายกรัฐมนตรี ในโอกาสเข้ารับตําแหน่งใหม่
วันที่ (14 มิ.ย. 2560) เวลา 09.00 น. นายมาเร็ก ลิบชีตซกี เอกอัครราชทูตสาธารณรัฐเช็กประจําประเทศไทย เข้าเยี่ยมคารวะ พลอากาศเอก ประจิน จั่นตอง รองนายกรัฐมนตรี ในโอกาสเข้ารับตําแหน่งใหม่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีรู้สึกยินดีที่นายมาเร็กฯ ได้เข้ารับดํารงตําแหน่งเอกอัครราชทูตสาธารณรัฐเช็กประจําประเทศไทย เนื่องจากเอกอัครราชทูตสาธารณรัฐเช็กฯ มีประสบการณ์การทํางานในกรมเอเชียและแปซิฟิกของสาธารณรัฐเช็กมาก่อนเข้ารับหน้าที่ในประเทศไทย ซึ่งเอกอัครราชทูตสาธารณรัฐเช็กฯ ให้คํามั่นว่าจะทํางานอย่างเต็มที่เพื่อผลักดันความสัมพันธ์และความร่วมมือระหว่างทั้งสองประเทศ
ในโอกาสนี้ ทั้งสองฝ่ายได้หารือเกี่ยวกับความร่วมมือในเรื่องต่าง ๆ อาทิ ความร่วมมือทางการทหาร ทั้งสองฝ่ายยินดีที่ความร่วมมือทางการทหารระหว่างทั้งสองประเทศมีทิศทางในเชิงบวกมาโดยตลอด ความร่วมมือด้านการลงทุน รองนายกรัฐมนตรีกล่าวว่า ขณะนี้ประเทศไทยมีนโยบายประเทศไทย 4.0 เพื่อเพิ่มขีดความสามารถในการแข่งขันของประเทศ และขอเชิญชวนให้นักลงทุนเช็กเข้ามาดําเนินธุรกิจในไทยเพิ่มมากขึ้น โดยเอกอัครราชทูตสาธารณรัฐเช็กฯ กล่าวว่านักลงทุนเช็กให้ความสนใจที่จะลงทุนในโครงการต่าง ๆ ของไทย อาทิ โครงการพัฒนาระเบียงเศรษฐกิจภาคตะวันออก (EEC) และอุตสาหกรรม S-Curve ซึ่งรัฐบาลไทยพร้อมจะอํานวยความสะดวกให้ ความร่วมมือด้านการท่องเที่ยว ทั้งสองฝ่ายยินดีที่ประชาชนของทั้งสองประเทศเดินทางไปท่องเที่ยวซึ่งกันและกัน รวมทั้งยังสนับสนุนให้เปิดเส้นทางบินตรงกรุงเทพฯ - ปราก เพื่อส่งเสริมให้มีการท่องเที่ยวระหว่างสองประเทศมากยิ่งขึ้น ความร่วมมือด้านวิทยาศาสตร์และเทคโนโลยี ทั้งสองฝ่ายสนับสนุนให้มีความร่วมมือด้านวิทยาศาสตร์ เทคโนโลยี และนวัตกรรมระหว่างกัน โดยเฉพาะในสาขาที่สาธารณรัฐเช็กมีความเชี่ยวชาญ อาทิ นาโนเทคโนโลยี เทคโนโลยีชีวภาพ และการจัดการขยะเพื่อเปลี่ยนเป็นพลังงาน
ในช่วงท้าย รองนายกรัฐมนตรียินดีที่ความสัมพันธ์ระหว่างประเทศไทยกับสาธารณรัฐเช็กเป็นไปอย่างราบรื่น และเน้นย้ําว่ารัฐบาลไทยพร้อมที่จะให้ความร่วมมือและการสนับสนุนในการยกระดับความร่วมมือระหว่างทั้งสองประเทศ